**Informatīvais ziņojums “Par Izglītības un zinātnes ministrijai papildu piešķirtā finansējuma pasākumiem Covid-19 krīzes pārvarēšanai un ekonomikas atlabšanai izlietojumu atbilstoši paredzētajam mērķim 2020.gadā un īstenošanas progresu 2021.gadā”**

|  |
| --- |
| Saskaņā ar Ministru kabineta 2020. gada 2. septembra sēdes protokollēmuma (prot. Nr.51 55.§) “Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai 2020. un 2021.gadam”” 7. punktā noteikto, Izglītības un zinātnes ministrija (turpmāk – IZM) ir sagatavojusi informatīvo ziņojumu par IZM papildu piešķirtā finansējuma pasākumiem Covid-19 krīzes pārvarēšanai un ekonomikas atlabšanai izlietojumu atbilstoši paredzētajam mērķim 2020.gadā un īstenošanas progresu 2021.gadā, ar mērķi informēt par to Ministru kabinetu.1. **Pārskats par finansējuma izlietojumu 2020. gadā**

Pārskats par finansējuma izlietojumu 2020. gadā atbilstoši faktiskajai situācijai, saistībā ar Covid-19 uzliesmojumu un seku novēršanu ir sagatavots šādiem pasākumiem:* 1. **Atbalsts sporta nozarei, lai mazinātu Covid-19 krīzes radīto negatīvo seku ietekmi 5 000 000** *euro* - finansējums piešķirts atbilstoši Ministru kabineta 2020. gada 30. jūnija rīkojumam Nr.363 “Par finanšu līdzekļu piešķiršanu no valsts budžeta programmas “Līdzekļi neparedzētajiem gadījumiem”” un atbilstoši Finanšu ministrijas 2020. gada 13. jūlija rīkojumam Nr. 247 “Par līdzekļu piešķiršanu” ar mērķi mazināt uz sporta nozari COVID-19 krīzes radīto negatīvo seku ietekmes.

Piešķirto finanšu līdzekļi izlietojums ir atbilstoši noslēgtajos Sadarbības līgumos katrai no organizācijām norādītajam mērķim - lai stabilizētu finanšu situāciju un nodrošinātu saimnieciskās darbības nepārtrauktību - SIA “Olimpiskais sporta centrs” (līgums 27.07.2020 Nr.2-2e/20/238), SIA “Sporta centrs Mežaparks” (līgums 29.07.2020 Nr.2-2e/20/242), VSIA “Daugavas Stadions” (līgums 31.07.2020 Nr.2-2e/20/245) un SIA “Tenisa centrs Lielupe” (līgums 30.07.2020 Nr.2-2e/20/244), kuri bija jāizlieto līdz 2020. gada 31. decembrim. Neizlietotā Līgumsumma atmaksāta noteiktajā termiņā (VSIA “Daugavas Stadions” - 11,52 *euro*, SIA “Sporta centrs Mežaparks” - 228,13 *euro*, SIA “Tenisa centrs Lielupe” - 1080.20 *euro*).Savukārt, biedrībai “Latvijas Sporta federāciju padome” (līgums 10.08.2020 Nr.2-2e/20/252), biedrībai “Latvijas Olimpiskā komiteja” (līgums 11.08.2020 Nr. 2-2e/20/256) un biedrībai “Latvijas Paralimpiskā komiteja” (līgums 02.09.2020 Nr.2-2e/20/276) atbilstoši Sadarbības līgumiem Līgumsummas izlietošana paredzēta gan 2020., gan 2021. gadā.* 1. **Līdzfinansējuma nodrošinājums dalībai Eiropas Savienības pētniecības un tehnoloģiju attīstības programmās, t.sk. Apvārsnis 1 631 052** *euro* - finansējums piešķirts atbilstoši Ministru kabineta 2020. gada 26. augusta rīkojumam Nr.473 “Par finanšu līdzekļu piešķiršanu no valsts budžeta programmas “Līdzekļi neparedzētajiem gadījumiem”” un atbilstoši Finanšu ministrijas 2020. gada 8. septembra rīkojumam Nr. 343 “Par līdzekļu piešķiršanu” ar mērķi stiprināt zinātni COVID-19 krīzes laikā.

2020. gada piešķirtā finansējuma ietvaros tika nodrošināta Apvārsnis 2020, EURATOM un Eurostars-2 programmu, ECSEL un IMI kopuzņēmumu, kā arī ERA-NET Cofund (QuantERA, EuroNanoMed III, FLAG-ERA III, JPND, JPI-EC-AMR un M-era.Net 2) aktivitāšu ietvaros atbalstīto pētniecības un tehnoloģiju izstrādes projektu īstenošana, piešķirot finansējumu šajos projektos iesaistītajām Latvijas zinātniskajām institūcijām un uzņēmumiem. 2020.gadā finansējums piešķirts 20 projektu īstenošanai, tādejādi atbalstot Latvijas zinātnisko institūciju un uzņēmumu starptautisko sadarbību un integrāciju Eiropas Pētniecības telpā, mazinot Covid-19 krīzes ietekmi zinātnes nozarē 2020.gadā. * 1. **Stipendiju apmēra un skaita palielinājums pirmā līmeņa profesionālās augstākās izglītības (koledžas), bakalaura un maģistra līmeņa studijām IZM, Veselības ministrijas, Zemkopības ministrijas, Labklājības ministrijas un Kultūras ministrijas padotībā esošajām koledžām un augstskolām 2 040 000** *euro*- finansējums piešķirts atbilstoši Ministru kabineta 2020. gada 26. augusta rīkojumam Nr.472 “Par finanšu līdzekļu piešķiršanu no valsts budžeta programmas “Līdzekļi neparedzētajiem gadījumiem”” un atbilstoši Finanšu ministrijas 2020. gada 8. septembra rīkojumam Nr. 339 “Par līdzekļu piešķiršanu” ar mērķi palielināt stipendiju skaitu un apmēru pirmā līmeņa profesionālās augstākās izglītības (koledžas), bakalaura un maģistra līmeņa studijām valsts augstskolās un koledžās un mazinātu Covid-19 krīzes radīto negatīvo seku ietekmi uz izglītības nozari, tai skaitā:
		1. 1 440 928 *euro* IZM;
		2. 257 064 *euro* Veselības ministrijai;
		3. 202 745 *euro* Zemkopības ministrijai;
		4. 137 612 *euro* Kultūras ministrijai;
		5. 1 651 *euro* Labklājības ministrijai.

Finansējums, lai atbilstoši Ministru kabineta 2020.gada 11.augusta noteikumiem Nr.520 “Grozījumi Ministru kabineta 2004.gada 24.augusta noteikumos Nr.740 “Noteikumi par stipendijām”” palielinātu stipendiju skaitu un apmēru pirmā līmeņa profesionālās augstākās izglītības (koledžas), bakalaura un maģistra līmeņa studijām valsts augstskolās un koledžās un mazinātu Covid-19 krīzes radīto negatīvo seku ietekmi uz izglītības nozari, tika piešķirts kopumā 15 augstskolām (ieskaitot 7 augstskolu aģentūras) un 5 koledžām. Saskaņā ar augstskolu un koledžu iesniegtajām atskaitēm neapgūtais stipendiju finansējums sastāda 33 375,00 *euro*. Kopumā no atskaitēm tika secināts, kā finansējums tika izlietots atbilstoši mērķim un stipendiju apmēra un skaita palielinājums palīdzēja mazināt atbirumu dēļ sociālajiem iemesliem un Covid-19 krīzes izraisītām sekām (piemēram, daudzi studenti zaudēja darba iespējas un stipendija kalpoja kā finansiālais atbalsts un garants, lai turpinātu studijas).* 1. **Platjoslu infrastruktūras (broadband) “vidējā jūdze”, internets skolām, mācību satura digitalizācija** **200 000** *euro* - finansējums piešķirts saskaņā ar Ministru kabineta 2020. gada 8. septembra rīkojumu Nr.498 “Par finanšu līdzekļu piešķiršanu no valsts budžeta programmas “Līdzekļi neparedzētajiem gadījumiem”” un atbilstoši Finanšu ministrijas 2020. gada 18. septembra rīkojumam Nr. 358 “Par līdzekļu piešķiršanu” ar mērķi nodrošināt nepieciešamos tehnoloģiskos resursus (datu masīvus) plānoto tehnoloģisko risinājumu izmantošanai izglītības iestādēs, kurās izglītojamie apgūst vispārējās vidējās izglītības saturu, attālināta mācību procesa nodrošināšanai un digitālo mācību platformu un līdzekļu pieejamības uzlabošanai un popularizēšanai.

Lai nodrošinātu pedagogu tālākizglītību un veicinātu kompetenču pilnveidi IZM uz iegādātajiem tehniskajiem resursiem nodrošina pedagogu tālākizglītības sistēmas darbināšanu. Ņemot vērā attālināto mācību specifiku, IZM uz iegādātajiem tehniskajiem resursiem ir izvietojusi un darbina digitālo mācību materiālu krātuvi.* 1. **Zinātnisko institūciju zinātnes izcilības un snieguma finansējuma nodrošinājums pētniecības specializācijas, izcilības un ietekmes stiprināšanai – vienotas akadēmiskās un zinātniskās karjeras sistēmas reformas ieviešanai un zinātnes un inovācijas lomas palielināšanai 2 455 983** *euro* - finansējums piešķirts atbilstoši Ministru kabineta 2020. gada 8. septembra Nr.499 “Par finanšu līdzekļu piešķiršanu no valsts budžeta programmas “Līdzekļi neparedzētajiem gadījumiem”” un atbilstoši Finanšu ministrijas 2020. gada 10. novembra rīkojumam Nr. 452 “Par līdzekļu piešķiršanu” ar mērķi stiprināt zinātni COVID-19 krīzes laikā.

Pasākuma ietvaros 2020. gadā Latvijas Zinātnes padome izsludināja Fundamentālo un lietišķo pētījumu 2020. gada zinātnieku individuālo projektu konkursu (turpmāk - projektu konkurss). Projektu konkursā līdz iesniegšanas termiņam 2020. gada 28. septembrim tika saņemti 348 projektu iesniegumi. 2020. gada 29. septembrī Latvijas Zinātnes padome uzsāka konkursā iesniegto projekta iesniegumu administratīvo izvērtēšanu, tās noslēgumā lemjot par piecu projekta iesniegumu noraidīšanu, kā arī vienu projekta iesniegumu atsauca tā iesniedzējs. Latvijas zinātnes padome zinātniskajai izvērtēšanai virzīja 342 projekta iesniegumus. Katram projekta iesniegumam tika piesaistīti divi ārvalstu zinātniskie eksperti ar pieredzi attiecīgajā zinātnes nozarē un projekta tematikā. Līdz 2020. gada 3. novembrim visi eksperti pabeidza projektu iesniegumu zinātnisko izvērtēšanu, iesniedzot projekta iesnieguma konsolidēto vērtējumu. Pamatojoties uz piesaistīto ārvalstu ekspertu vērtējumiem, tika pieņemts lēmums par 107 projektu finansēšanu visās sešās zinātnes nozaru grupās, kas ir 31% no kopējā izvērtēto projekta iesniegumu skaita. Tas kopš 2018. gada ir augstākais finansēto projektu īpatsvars fundamentālo un lietišķo pētījumu projektu konkursos. Finansēto projektu īstenošana norit līdz 2021. gada decembra beigām, Latvijas Zinātnes padome apkopos informāciju projektu ietvaros sasniegtajiem rezultātiem pēc to noslēguma. Projektos tiks izstrādāti oriģināli zinātniskie raksti Web of Science / SCOPUS / ERIH PLUS datubāzēs iekļautajos žurnālos vai konferenču rakstu krājumos, kā arī ir paredzēta monogrāfiju sagatavošana, studentu darbi. Inženierzinātnēs un tehnoloģijās kā būtisku rezultātu veidu var minēt arī jaunus produktus vai jaunas tehnoloģijas, tai skaitā metodes, prototipus, bet sociālajās zinātnēs - ziņojumus par rīcībpolitikas ieteikumiem un rīcībpolitiku ietekmi.* 1. **Informācijas un komunikāciju tehnoloģiju risinājumu modernizēšana vispārējās vidējās izglītības iestādēm mācību procesa nodrošināšanai 3 970 000** *euro*- finansējums piešķirts atbilstoši Ministru kabineta 2020. gada 16. septembra rīkojumam Nr.507 “Par finanšu līdzekļu piešķiršanu no valsts budžeta programmas “Līdzekļi neparedzētajiem gadījumiem”” un atbilstoši Finanšu ministrijas 2020. gada 25. septembra rīkojumam Nr. 369 “Par līdzekļu piešķiršanu” ar mērķi nodrošināt tehnoloģiskā nodrošinājuma uzlabošanu vispārējās izglītības iestādēs, tādējādi mazinot Covid-19 krīzes radīto negatīvo seku ietekmi uz izglītības nozari.

IZM ir iegādājusies un nodevusi pašvaldību īpašumā 6261 portatīvo datoru attālināto mācību nodrošināšanai. Datori primāri paredzēti attālināto mācību nodrošināšanai 7.-12. klašu posmā, izmantošanai kā skolotājiem, tā skolēniem.Pielikumā Nr.1 ­– faktiskais finansējuma izlietojums, kas radies saistībā ar Covid-19 uzliesmojumu un seku novēršanu. 1. **Pārskats par finansējuma izlietojumu 2021. gadā uz 30. jūniju**

Pārskats par finansējuma izlietojumu 2021. gadā uz 30. jūniju atbilstoši faktiskajai situācijai, saistībā ar Covid-19 uzliesmojumu un seku novēršanu ir sagatavots šādiem pasākumiem, saskaņā ar Ministru kabineta 2020. gada 2. septembra sēdes protokollēmuma (prot. Nr. 51 55.§) “Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai 2020. un 2021.gadam”” 2. punktu:* 1. **Līdzfinansējuma nodrošinājums dalībai Eiropas Savienības pētniecības un tehnoloģiju attīstības programmās, t.sk. Apvārsnis 2 178 805** *euro.*

Piešķirtā finansējuma ietvaros ir nodrošināta Apvārsnis 2020 un Eurostars-2 programmu, kā arī ERA-NET Cofund (EuroNanoMed III un JPI-EC-AMR) aktivitāšu ietvaros atbalstīto pētniecības un tehnoloģiju izstrādes projektu īstenošana, piešķirot finansējumu šajos projektos iesaistītajām Latvijas zinātniskajām institūcijām un uzņēmumam. Līdz 2021.gadā 30.jūnijam finansējums tika piešķirts 7 projektu īstenošanai. * 1. **Stipendiju apmēra un skaita palielinājums pirmā līmeņa profesionālās augstākās izglītības (koledžas), bakalaura un maģistra līmeņa studijām IZM, Veselības ministrijas, Zemkopības ministrijas, Labklājības ministrijas un Kultūras ministrijas padotībā esošajām koledžām un augstskolām 3 060 000** *euro*, tai skaitā:
	2. 2 161 390 *euro* IZM;
	3. 385 596 *euro* Veselības ministrijai;
	4. 304 118 *euro* Zemkopības ministrijai;
	5. 206 419 *euro* Kultūras ministrijai;
	6. 2 477 *euro* Labklājības ministrijai.

Līdzīgi kā 2020. gadā, finansējums tika izlietots, lai atbilstoši Ministru kabineta 2020.gada 11.augusta noteikumiem Nr.520 “Grozījumi Ministru kabineta 2004.gada 24.augusta noteikumos Nr.740 “Noteikumi par stipendijām”” palielinātu stipendiju skaitu un apmēru pirmā līmeņa profesionālās augstākās izglītības (koledžas), bakalaura un maģistra līmeņa studijām valsts augstskolās un koledžās un mazinātu Covid-19 krīzes radīto negatīvo seku ietekmi uz izglītības nozari. Finansējums tika sadalīts 15 augstskolām (ieskaitot 7 augstskolu aģentūras) un 5 koledžām. Augstskolu atskaites par finansējuma izlietojumu atbilstoši piešķirtajām 2021. gadam tiks saņemtas līdz 15.augustam. Līdz ar to šobrīd nav informācijas, vai viss piešķirtais finansējums tika apgūts atbilstoši mērķim, kā arī vai kāda daļa no tā netika izlietota un būs atgriežama atpakaļ budžetā. * 1. **Platjoslu infrastruktūras (broadband) “vidējā jūdze”, internets skolām, mācību satura digitalizācija** **2 800 000** *euro*.

Turpināta tavaklase.lv videomateriālu filmēšana, sagatavojot skaidrojošos videomateriālus atbilstoši mācību saturam, kas balstīts kompetenču pieejā. Videomateriāli izmantojami arī ilgākā laika posmā pēc COVID-19 radītās krīzes beigām kā papildus digitālie mācību materiāli. Piešķirts finansējums pašvaldībām digitālo mācību līdzekļu iegādei. Līdz 2021. gada 30. jūnijam noslēgti līgumi par interneta maksas kompensāciju pašvaldību dibinātajās izglītības iestādēs ar > 100 pašvaldībām. Iegādāta serveru tehnika, lai nodrošinātu digitālo mācību materiālu pieejamību izglītības iestādēm.* 1. **Zinātnisko institūciju zinātnes izcilības un snieguma finansējuma nodrošinājums pētniecības specializācijas, izcilības un ietekmes stiprināšanai – vienotas akadēmiskās un zinātniskās karjeras sistēmas reformas ieviešanai un zinātnes un inovācijas lomas palielināšanai 8 745 360** *euro*.

2020. gadā tika pieņemts lēmums par 107 zinātnieku individuālo projektu konkursu (turpmāk - projektu konkurss) finansēšanu visās sešās zinātnes nozaru grupās, kas ir 31% no kopējā izvērtēto projekta iesniegumu skaita. Tātad 2021. gadā turpinās to īstenošana. Kopumā projektu ietvaros līdz 2021.gada beigām ir paredzēts izstrādāt oriģinālus zinātniskus rakstus Web of Science / SCOPUS / ERIH PLUS datubāzēs iekļautajos žurnālos vai konferenču rakstu krājumos, ir paredzēta monogrāfiju sagatavošana, inženierzinātnēs un tehnoloģijās kā būtiski rezultātu veidu var minēt arī jaunus produktus vai jaunas tehnoloģijas, tai skaitā metodes, prototipus, bet sociālajās zinātnēs - ziņojumus par rīcībpolitikas ieteikumiem un rīcībpolitiku ietekmi. Ņemot vērā to, ka finansēto projektu īstenošana norit līdz 2021. gada decembra beigām, Latvijas Zinātnes padome apkopos informāciju projektu ietvaros sasniegtajiem rezultātiem pēc to noslēguma un tikai tad būs iespējams izdarīt lielākus secinājumus.Pielikumā Nr.2 ­– faktiskais finansējuma izlietojums, kas radies saistībā ar Covid-19 uzliesmojumu un seku novēršanu.  |

Izglītības un zinātnes ministre A. Muižniece

Vīza

Valsts sekretāra vietniece-

Struktūrfondu departamenta direktore,

valsts sekretāra pienākumu izpildītāja Santa Šmīdlere